Admiterea la această secţie se face prin test la limba engleză şi repartizare computerizată.

Este un profil care vă oferă specializarea strict necesară astăzi pe piaţa muncii: o limbă străină de circulaţie internaţională şi cunoaşterea utilizării calculatorului.

Elevii acestei clase studiază limba engleză în regim bilingv – 5 ore/săptămână, pe grupe.

La cerere, la începutul clasei a IX-a, se poate opta pentru studiul limbii spaniole ca limbă modernă 2.

Specific acestei secţii bilingve este studiul *Geografiei Marii Britanii şi SUA* (în clasa a IX-a), *Istoriei Marii Britanii şi SUA* (în clasa a X-a) şi a *Elementelor de cultură şi civilizaţie anglo – americană* (în clasele a XI-a şi a XII-a).

La sfârşitul clasei a XII-a se susţine un examen de atestare a competenţelor lingvistice în limba engleză.

Colegiul Naţional „Petru Rareş” este centru acreditat pentru susţinerea examenului pentru obţinerea certificatului Cambridge de cunoaştere a limbii engleze.

Ca absolvenţi ai acestei secţii, elevii obţin, în urma unui examen, un al doilea certificat care atestă pregătirea în domeniul informaticii.

Începând din 2006, în şcoala noastră funcţionează un centru acreditat pentru obţinerea „permisului european pentru utilizarea calculatorului” – ECDL; din anul 2014, colegiul nostru este centru de examen pentru obținerea certificatului IC3 – Internet and Computing Core Certification.

Elevii noştri studiază limba engleză pe manuale editate în Marea Britanie de celebrele edituri “Oxford”, “Longman” şi “Cambridge”.

Elevii de la această secţie au posibilitatea de a face parte din trupa de teatru în limba engleză a colegiului – THE KNOCKERS -, trupă care a obţinut în ultimii ani numeroase premii la Festivalurile naţionale de teatru şcolar în limba engleză, organizate de Consiliul Britanic, precum şi la festivalul naţional de teatru în limba engleză „Magic Fest” organizat de colegiul nostru.

În anii anteriori, ultimele medii de admitere la această secţie au fost ***9,64*** în 2020, ***9,43*** în 2021, ***9,46*** în 2022.

**Plan de învățământ pentru secția MATEMATICĂ - INFORMATICĂ, bilingv ROMÂNĂ - ENGLEZĂ**

|  |  |  |  |  |
| --- | --- | --- | --- | --- |
| **Disciplina** | **Clasa IX** | **Clasa X** | **Clasa XI** | **Clasa XII** |
| Limba și literatura română | 4 | 3 | 3 | 3 |
| Limba engleză | 5\* | 5\* | 5\* | 5\* |
| Limba modernă 2 | 2 | 2 | 2 | 2 |
| Geografia Marii Britanii și SUA | 1 |  |  |  |
| Istoria Marii Britanii și SUA |  | 1 |  |  |
| Elemente de cultură și civilizație anglo-americană |  |  | 1 | 1 |
| Matematică | 4 | 4 | 4 | 4 |
| Fizică | 3 | 3 | 3 | 3 |
| Chimie | 2 | 2 | 1 | 1 |
| Biologie | 2 | 2 | 1 | 1 |
| Istorie | 1 | 1 | 1 | 1 |
| Geografie | 1 | 1 | 1 | 1 |
| Logică și argumentare | 1 |  |  |  |
| Psihologie |  | 1 |  |  |
| Educație antreprenorială |  | 1 |  |  |
| Economie |  |  | 1 |  |
| Filozofie |  |  |  | 1 |
| Religie | 1 | 1 | 1 | 1 |
| Educație muzicală | 0,5 | 0,5 |  |  |
| Educație vizuală | 0,5 | 0,5 |  |  |
| Educație fizică | 1 | 2 | 1 | 1 |
| Informatică | 1 | 1 | 4 | 4 |
| Tehnologia informației și comunicării – TIC | 2 | 1 |  |  |
| Dirigenție | 1 | 1 | 1 | 1 |
| CDS | - | - | 1-2 | 1-2 |
| **TOTAL** | **33** | **33** | **31-32** | **31-32** |

5\* - se studiază pe grupe